[{"text_idx": "#000000", "text": "Mis on hetkel kuumimad trendid investeerimises? Panen paar esimest ideed kirja \u2013 elektriautod, roheline energia, tehnoloogia. Leidsin u\u0308he po\u0303neva fima, mis omab osalusi ko\u0303ikides mainitud sektorites. Kutsume seda ettevo\u0303tet su\u0308mboliga X."}, {"text_idx": "#000001", "text": "BYD on Hiina elektriautode tootja, mille aktsia hind on aastaga kallinenud enam kui viis korda ja mille turuva\u0308a\u0308rtus on hetkel 108 miljardit dollarit. X ostis BYD-is 8% osaluse 2008. aastal 232 miljoni dollari eest. 2021. aasta alguseks on selle osaluse va\u0308a\u0308rtus enam kui 8 miljardit dollarit."}, {"text_idx": "#000002", "text": "Energiafirmasse ostis X 90% osaluse juba aastal 1999. Energiatootja on keskendunud juba aastaid tuule- ja pa\u0308ikeseenergia arendamisele ja 2019. aasta lo\u0303pu seisuga oli neil enam kui 6200 megavatti tuuleelektri tootmisvo\u0303imsust. Lisaks omatakse USA suuruselt kolmandat pa\u0308ikeseenergia tootmisparki (Topaz Solar Farm, 550 megavatise vo\u0303imsusega). Lisaks toodetakse veel geotermilist energiat ja hu\u0308droenergiat. Ettevo\u0303tte kogu elektritootmisest on ta\u0308naseks 43% taastuvenergia ja visioon on seda osakaalu u\u0308ha suurendada. Sellist ettevo\u0303tet investorid juba ostaksid!"}, {"text_idx": "#000003", "text": "Tehnoloogiafimasse tehtud investeering on olnud legendaarne. X investeeris 35 miljardit 2016. aastal ja ta\u0308naseks on selle investeeringu va\u0308a\u0308rtus kasvanud enam kui 80 miljardi vo\u0303rra. Tegemist on ilmselt u\u0308ldse u\u0308he suurima absoluutse kasumiga, mis aktsiatesse investeerides on teenitud."}, {"text_idx": "#000004", "text": "Muuseas mainiks veel a\u0308ra, et X-l on varuks enam kui 140 miljardit dollarit, et sobivas olukorras teha uusi u\u0308levo\u0303tmisi vo\u0303i investeeringuid."}, {"text_idx": "#000005", "text": "Kuidas ko\u0303lab? Kas oleksid arvanud, et see po\u0303nev ettevo\u0303te X ei ole miski muu kui Warren Buffetti poolt juhitud dinosaurus ja \u201cmineviku a\u0308rides kinni olev\u201d Berkshire Hathaway? Energiafirma on BRK omanduses olev tu\u0308tarfirma Berkshire Hathaway Energy ja tehnoloogiafirma ei ole midagi muud kui Apple."}, {"text_idx": "#000006", "text": "Miks ma sellise loo kirjutasin? Sest mulle endale tundub, et investoritele kipub vahel Berkshire kahe silma vahele ja\u0308a\u0308ma. Kuigi to\u0303si, ka BRK on sellel aastal jo\u0303udsalt liikunud ja sulgus eile ko\u0303ikide aegade ko\u0303rgemal tasemel. Aga vaadates teisi ettevo\u0303tteid eelpool mainitud sektorites, siis usun, et la\u0308bi Brk investeerida on oluliselt turvalisem."}, {"text_idx": "#000007", "text": "Ahjaa, lisaks on teemaks veel ju rahatru\u0308kk ja varad, mida on piiratud koguses ning hoiavad oma va\u0308a\u0308rtust. Ka siin vo\u0303iks Brk olla hea lahendus \u2013 aktsiate kogus on viimastel aastatel isegi va\u0308henenud (kuidas ko\u0303laks bitcoin, mille supply igal aastal ca 1-2% va\u0308heneb)? Ko\u0303lab nagu ideaalne store of value play ka..."}, {"text_idx": "#000009", "text": "Tuli ka investori idee,et ja\u0308taks selle `rohepo\u0308o\u0308rde` u\u0308ldse vahele ja kehtestaks kohe `sinise` po\u0308o\u0308rde-ehk kehtestaks hapnikule aktsiisi .Mida rohkem tarbid seda rohkem maksad?Iga inimene maksab 1 euro kuus ja see lisatakse kommunaalidele.Masinate omanikud maksavad rohkem.Lihtne idee ju.(Rohud on vo\u0303etud) \ud83d\ude42 ainult mis sakummi peaks peale hammustama?Soovita.:)Aga muidu jah eteeffide kaudu investeeri kuhu tahad.Pole probleemi.Jaak."}, {"text_idx": "#000011", "text": "Topaze mo\u0303o\u0303tude kohta igast erinevaid numbreid, huvitav kas see 9.5 ruutkilomeetrit on arvestades ainult paneelide pinda? Googeldades tuleb va\u0308lja et umbes sama suur kui Lasnama\u0308gi ..."}, {"text_idx": "#000012", "text": "Veel.Selveris ja Coopis peaks olema vo\u0303imalik kuskil tablool osta 1,3,5 jne. hinnaga aktsiatu\u0308kke piuksuga nagu kohvi vo\u0303i piimapakki.Investeerimine on siis nii lihtne nagu parema jalaga vasemast mo\u0303o\u0303da astumine. \ud83d\ude42 Jaak."}, {"text_idx": "#000013", "text": "Algaja ku\u0308simus, mis pikalt painanud. Kas mo\u0303istlik alustada va\u0308iksemas mahus va\u0308lisaktsiate ostudega Eesti pankade la\u0308bi (LHV) vo\u0303i parem kohe teiste platvormide la\u0308bi (IB vo\u0303i na\u0308iteks Revolut)? Mahu osas na\u0308iteks 500\u20ac kaupa Berkshiret jne."}, {"text_idx": "#000014", "text": "Aasta tagasi oleks soovitanud IB-sse kolida (kolisingi), nu\u0308u\u0308d on juba veidi kahetisemad tunded. LHV-s 17 eur tehing ja kuni 50k vist haldustasu pole, Swedis 9,9 tehing. Kui valuutavahetuse ka saaks soodsamaks, siis pigem vist ei ma\u0308ssaks va\u0308lismaakleritega enam."}, {"text_idx": "#000016", "text": "Suurim info see, et osteti 25 miljardi eest 2020. aastal oma aktsiaid tagasi ja see on ja\u0308tkunud ka 2021. aastal"}, {"text_idx": "#000017", "text": "Jaanuaris ja veebruaris osteti kokku veel 5 miljardi eest tagasi..."}, {"text_idx": "#000019", "text": "Your email address will not be published. Required fields are marked *"}, {"text_idx": "#000023", "text": "Minust Minu nimi on Jaak Roosaare, olen investor, 50% Klubi asutajaliige ja \u201cRikkaks Saamise O\u0303piku\u201d autor. Ka\u0308esolevast blogist leiad minu mo\u0303tteid majanduse, investeerimise ja u\u0308ldse elu kohta. Lisaks on Sul vo\u0303imalik tutvuda minu tegevustega ja projektidega erinevatest valdkondades."}, {"text_idx": "#000024", "text": "Minu nimi on Jaak Roosaare, olen investor, 50% Klubi asutajaliige ja \u201cRikkaks Saamise O\u0303piku\u201d autor. Ka\u0308esolevast blogist leiad minu mo\u0303tteid majanduse, investeerimise ja u\u0308ldse elu kohta. Lisaks on Sul vo\u0303imalik tutvuda minu tegevustega ja projektidega erinevatest valdkondades."}]